Smeltalė

Smeltalė (Smeltė) – upė vakarų Lietuvoje, Klaipėdos rajone.

Klaipėdoje Smeltalė įteka į Kuršių marių Malkų įlanką. Išteka 1 km į pietvakarius nuo Baukštininkų, 9 km į šiaurės rytus nuo Klaipėdos.

Iš pradžių teka į pietvakarius, prateka Lelius, kur į ją įteka Vėžių upelis ir Smeltalė toliau teka pietų kryptimi. Jakų vakariniame pakraštyje per upę eina greitkelis . Ties Rimkais teka palei Rimkų kalną (36,1 m). Kerta kelią .

Piečiau Rimkų Smeltalė pasuka į vakarus, teka Laistų sodais, prateka tarp Laistų piliakalnio (lieka kairėje) ir Žardės piliakalnio (lieka dešinėje), kerta Taikos prospektą, už kurio teka į šiaurę ir kerta Jūrininkų prospektą. Vėliau pasuka vėl į vakarus ir kerta Minijos gatvę. Netoli žiočių yra mažųjų laivų prieplauka. Upės vidutinis nuolydis – 123 cm/km.

 Intakai 
 Kairieji: Smeltaitė, Tolupis, Kirnupalis
 Dešinieji: Vėžių upelis, Žardupė, Kretainis

 Etimologija 

Vokiškuose šaltiniuose upė užrašoma kaip Schmeltze, Schmeltz, Schmeltell, Schmeltelle. Tarpukario žemėlapiuose rašyta kaip Smiltẽlė.

Regionui būdingos priesagos -al- vedinys iš senesnio vardo Smeltė, pastarojo formas rodo ankstesnių vokiškų šaltinių rašyba: Szmelz, Smeltz. Pavadinimas siejamas su žodžiais sméltė ‚žemė prie smėlio, smėlis‘,  ‚smėlinga žemė‘, galbūt sietina ir su  ‚susitepti‘  ‚semti‘. Kirčiavimas ir gausus šios šaknies paplitimas Latvijoje leidžia spėti kuršišką kilmę.

 Šaltiniai 

Kategorija:Klaipėdos rajono upės